*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015.10.15.**

**Javaslat a DVG Dunaújvárosi Vagyonkezelő Zrt. által üzemeltetett műfüves futballpályák működési költségeinek megtérítésére 2014. június 16. - december 1. között**

**Előadó:** a gazdasági és területfejlesztési bizottság elnöke

a pénzügyi bizottság bizottság elnöke

az oktatási, kulturális, ifjúsági és sportbizottság elnöke

**Előkészítő:** Dr. Vántus Judit osztályvezető

Tóthné dr. Kaja Edit ügyintéző

**Meghívott: Mádai Balázs elnök-vezérigazgató, DVG Zrt.**

 **2400 Dunaújváros, Kenyérgyári út 1.**

**Véleményező bizottságok:**

gazdasági és területfejlesztési bizottság 2015. 10. 13.

pénzügyi bizottság 2015. 10. 12.

oktatási, kulturális, ifjúsági és sportbizottság 2015. 10. 13.

**A napirendi pont rövid tartalma:** DMJV Önkormányzata, a Dunaújváros-Pálhalma Agrospeciál Sportegyesület és a DVG Zrt. között 2014. június 16. napján megállapodás jött létre a műfüves futballpályák üzemeltetésére vonatkozóan. Az ingatlan teljes közművesítését tartalmazó kivitelezési munka 2014. november 29-én került átadásra, mely feltétele volt a létesítmény üzembe helyezésének. A DVG Zrt. azonban már a megállapodás aláírását követően azonnal üzemeltetni kezdte. A pályák használatra alkalmasak voltak, azokon edzéseket, mérkőzéseket tartottak. A DVG Zrt. elvégezte a napi, heti, havi karbantartási munkákat. Ezek alapján indokoltnak tartják működési költségeik megtérítését.

**A napirendi pont előkészítőinek adatai:**

Osztály neve: vagyonkezelési osztály

Ügyintéző neve: Tóthné dr. Kaja Edit ügyintéző

E-mail címe: kajaedit@pmh.dunanet.hu

Telefonszáma: 06-25-544-214

Iktatószám: 27951/2015.

Előkészítő aláírása: Tóthné dr. Kaja Edit

Igazgató/Osztályvezető aláírása: Dr. Vántus Judit

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos

Leadás dátuma: 2015.10. 07.

Ellenőrzés dátuma: 2015.10. 07.

Törvényességi észrevétel: Van/Nincs

Amennyiben van: A bizottságok üléséig a forrást meg kell jelölni és a kiegészített határozati javaslatot a közgyűlésen kiosztani.

Az elfogadáshoz szükséges szavazati arány: egyszerű/minősített

**A tárgyalás módja:** **Nyílt ülés**

Egyéb megjegyzések:

**Javaslat a DVG Dunaújvárosi Vagyonkezelő Zrt. által üzemeltetett műfüves futballpályák működési költségeinek megtérítésére 2014. június 16. - december 1. között**

**Tisztelt Közgyűlés!**

**I. Előzmények:**

Dunaújváros Megyei Jogú Város Önkormányzata, a Dunaújváros-Pálhalma Agrospeciál Sportegyesület és a DVG Zrt. között együttműködési megállapodás (**1. sz. melléklet)** jött létre 2014. június 16. napján a DMJV Önkormányzata kizárólagos tulajdonát képező, dunaújvárosi 317/2 helyrajzi számú, kivett vidámpark, erdő megnevezésű ingatlan, melyen műfüves futballpályák kerültek kialakításra.

A DVG Zrt. tájékoztatása (**2. sz. melléklet**) szerint 2014. november 29-én került átadásra az ingatlan teljes közművesítését tartalmazó kivitelezési munka, mely feltétele volt a létesítmény üzembe helyezésének.

A DVG Zrt. azonban az együttműködési megállapodás aláírása után azonnal üzemeltetni kezdte a műfüves pályákat. Dokumentumokkal igazolták, hogy a pályák használatra alkalmas állapotban voltak és azokon folyamatosan edzéseket és mérkőzéseket tartottak. A pályák napi, heti, havi karbantartását a kezelési utasítás szerint rendszeresen elvégezték, valamint az ingatlanhoz tartozó zöld felületeket, fákat, bokrokat folyamatosa nyírták, ápolták.

A fentiek alapján indokoltnak tartják a 2014. június 16. - és 2014. december 1. közötti időszakban az alábbi működési költségeket

A működési költséget a meghatározott havi üzemeltetési díj figyelembe vételével állapították meg, úgy hogy azt csökkentették a kiszolgáló épület takarítási és fenntartási költségeivel, melyek magukba foglalják a tisztító és tisztálkodó szereket is, valamint szem előtt tartva azt a tényt is, hogy az üzemeltetési díj átalány alapon tartalmazza a rezsi költségeket.

* 2014. június hó 958.735.-Ft+ Áfa
* 2014. július hó 1.917.469.-Ft+ Áfa
* 2014. augusztus hó 1.917.469.-Ft+ Áfa
* 2014. szeptember hó 1.917.469.-Ft+ Áfa
* 2014. október hó 1.917.469.-Ft+ Áfa
* 2014. november hó 1.917.469.-Ft+ Áfa

  **Összesen: 10.546.080.-Ft+ Áfa**

A megállapodás IX. 3. pontja alapján az üzembe helyezéstől DMJV Önkormányzata havi 2.042.469.-Ft+ Áfa összeget fizet a DVG Zrt. részére üzemeltetési díjként.

Mivel az üzembe helyezés csak 2014. november 29. napján történt meg, de a DVG Zrt. már 2014. június 16-tól üzemeltette a pályákat ezért ezen költségek megtérítéséről dönteni szükséges.

Tekintettel az összeg nagyságára és arra, hogy a költségvetésben nem áll rendelkezésre előirányzat ezen költségek megtérítésére, ezért a működési költségek megtérítéséről a Közgyűlés dönt.

Az előterjesztést tárgyalta a Gazdasági és Területfejlesztési Bizottság, a Pénzügyi bizottság és az Oktatási, kulturális, ifjúsági és sportbizottság.

Bizottságok véleményét a bizottsági elnökök szóban ismertetik a Közgyűlésen.

A fentiek alapján az alábbi határozati javaslatot terjesztjük elő:

**I. HATÁROZATI JAVASLAT**

**Dunaújváros Megyei Jogú Város Közgyűlésének**

**........../2015. (X.15.) határozata**

**Javaslat a DVG Dunaújvárosi Vagyonkezelő Zrt. által üzemeltetett műfüves futballpályák működési költségeinek megtérítésére 2014. június 16. - december 1. között**

1. Dunaújváros Megyei Jogú Város Közgyűlése megtéríti a DVG Zrt. részére a a dunaújvárosi 317/2 helyrajzi számon létrejött műfüves futballpályák működési költségeit 2014. június 16. - december 1. között 10.546.080.-Ft+ Áfa összegben a Dunaújváros Megyei Jogú Városi Önkormányzat 2015. évi költségvetéséről és annak végrehajtásáról szóló 2/2015. (II.20.) rendelet …................................ előirányzata terhére.

2. Dunaújváros Megyei Jogú Város Közgyűlése felkéri a polgármestert a határozat közlésére, valamint hogy jelen határozat alapján gondoskodjon a kötelezettségvállalás pénzügyi teljesítéséről.

**Felelős:** - a határozat közléséért és végrehajtásáért:

 a polgármester

 - a határozat közlésében és a kötelezettségvállalás teljesítésében való közreműködésért:

 a Vagyonkezelési osztály vezetője

 - a határozat végrehajtásában való közreműködésért:

 a Költségvetési és Pénzügyi osztály osztályvezetője

**Határidő: -** a határozat közlésére: az előkészítő osztálynak való megküldését követő 8 napon belül - a működési költség utalására: a határozat közlését követő 15 napon belül

3. Dunaújváros Megyei Jogú Város Közgyűlése utasítja a jegyzőt, hogy az 1. pontban rögzített kötelezettségvállalást a 2015. évi önkormányzati költségvetés soron következő módosításakor vegye figyelembe.

**Felelős:** - a kötelezettségvállalás teljesítéséért:

 a polgármester

 - a költségvetés módosításának tervezéséért:

 a jegyző

 - a költségvetés módosításának tervezésében való közreműködésért:

 a gazdasági és területfejlesztési bizottság elnöke

 a pénzügyi bizottság elnöke

 az ügyrendi, igazgatási és jogi bizottság elnöke

 a Gazdasági Igazgatóság Költségvetési, Pénzügyi Osztály vezetője

**Határidő:**  a 2015. évi költségvetés módosításának időpontja

Dunaújváros, 2015. október 15.

|  |  |
| --- | --- |
| **Hingyi László s.k.****a gazdasági és területfejlesztési bizottság elnöke****Sztankovics László s.k.** **oktatási, kulturális, ifjúsági és sportbizottság****elnöke** | **Pintér Attila s.k.****a pénzügyi bizottság elnöke** |
|  |  |